Missatge: Som Ràdio, l'emissora censurada pel PP balear, torna emetent per internet La plataforma pretén tornar a les ones hertzianes en un futur El nou any ha començat amb una notícia positiva al nostre país: Som Ràdio, l'emissora mallorquina que el govern balear va tancar el desembre de 2003, poc després de guanyar les eleccions, es pot tornar a escoltar, aquesta vegada per internet. Des que es va clausurar l'única emissora pública que emetia en català a les Illes hi ha hagut una important mobilització popular perquè tornés a emetre. Després d'un temps emetent en fase de proves, en què només emetia música, l'emissora ha començat les emissions oficials, amb una programació estable que s'emet de deu a dotze del matí i de sis a vuit de la tarda, mentre que la resta d'hores funciona com a ràdiofórmula. Som Ràdio emet espais d'actualitat informativa, de rock català, de literatura, d'humor, de cultura popular i un programa sobre l'activitat de l'Obra Cultural Balear, una de les principals entitats que li donen suport. Durant dos anys, la plataforma de suport a l'emissora ha recollit diners per evitar que deixés d'emetre definitivament, i nombrosos artistes i persones anònimes han contribuït mantenir-la viva, com ara la cantant Maria del Mar Bonet, que va donar dues pintures per la causa. A l'abril del 2004, es van lliurar deu mil signatures al govern balear per demanar la reobertura de l'emissora, creada durant el govern del Pacte de Progrés. Tot i que les emissions per internet no presenten cap problema legal i l'emissora pot emetre lliurement, la plataforma intentarà, en un futur, tornar a emetre per les ones hertzianes, segons ha assegurat una portaveu a VilaWeb. vilaweb.cat
Emocions: no emotion

Resposta: Per cert..... Som i serem ràdio participarà al ?concert per la terra? situant una paradeta dins el recinte. Dia 27 de gener a les 22:30 a la Factoria de so. Entrada:5euros -CRIT DE LLUITA -GROLLERS DE SA FACTORIA DE SO -KEREGGAESKA -MUSNOK Organitza: Palles mentals productions i RASH-Mallorca
Emocions: anticipation, no emotion